ทรานเซเวียฟรานซ์

บริษัท ทรานเซเวียแอร์ไลน์ จำกัด (Transavia Airlines S.A.S.) ดำเนินการในชื่อ ทรานเซเวียฟรานซ์ (Transavia France) หรือชื่อเดิม ทรานเซเวียดอตคอมฟรานซ์ เป็นสายการบินราคาประหยัดสัญชาติฝรั่งเศสที่มีฐานการบินหลักและสำนักงานใหญ่ที่ท่าอากาศยานออร์ลีในปาเรย์-วีเยย-โปสต์ สายการบินเป็นการร่วมทุนระหว่างแอร์ฟรานซ์ (95.51%) และทรานเซเวียของเนเธอร์แลนด์ (4.49%) ทรานเซเวียฟรานซ์ดำเนินงานโดยอิสระจากทรานเซเวีย โดยทั้งสองสายการบินมีรูปแบบธุรกิจ เว็บไซต์ และภาพลักษณ์ที่เหมือนกัน

**ประวัติ**
สายการบินก่อตั้งขึ้นในชื่อ ทรานเซเวียดอตคอมฟรานซ์ เมื่อวันที่ 14 พฤศจิกายน ค.ศ. 2006 โดยแอร์ฟรานซ์และทรานเซเวียดอตคอม และเริ่มดำเนินการในเดือนพฤษภาคม ค.ศ. 2007 โดยให้บริการเที่ยวบินประจำและเที่ยวบินเช่าเหมาลำ
ทรานเซเวียฟรานซ์ให้บริการเที่ยวบินประจำและเช่าเหมาลำสำหรับจุดหมายปลายทางเพื่อการพักผ่อนและในเมืองใหญ่บางแห่งเป็นหลัก และปัจจุบันเป็นส่วนหนึ่งของแบรนด์สายการบินราคาประหยัดของแอร์ฟรานซ์–เคแอลเอ็ม ซึ่งให้บริการภายใต้ชื่อ ทรานเซเวีย ทั้งในเนเธอร์แลนด์และฝรั่งเศส ในต้นปี 2015 สายการบินเครือทรานเซเวียได้รับการออกแบบอัตลักษณ์องค์กรใหม่ โดยตัด "ดอตคอม" ออกชื่อ รวมทั้งเปลี่ยนสีหลักจากขาว/เขียว/น้ำเงิน เหลือเพียงขาว/เขียว ในปี 2013 อ็องตวน ปุสซีโย ดำรงตำแหน่งซีอีโอของสายการบินตั้งแต่เดือนมกราคม นาตาลี สตับเลอร์ ซีอีโอของทรานเซเวียฟรานซ์ระหว่างปี 2016-2022 ได้ขยายฝูงบินและเครือข่ายของสายการบิน
ในปี 2018 ทรานเซเวียฟรานซ์ได้ขยายฐานการบินเพิ่มเติมสู่ท่าอากาศยานลียงและท่าอากาศยานน็องต์โดยเพิ่มเครื่องบินไปประจำฐานการบินและขยายเส้นทางที่มีอยู่
ในเดือนพฤศจิกายน ค.ศ. 2019 ทรานเซเวียฟรานซ์ประกาศว่าจะเปิดฐานการบินใหม่ในช่วงฤดูใบไม้ผลิปี 2020 ที่ท่าอากาศยานมงเปอลีเย-เมดีแตราเน โดยวางแผนจะให้บริการเส้นทางต่างๆ จำนวน 20 เส้นทางภายในสิ้นปีนั้น

**กิจการองค์กร**

**กรรมสิทธิ์บริษัท**
ทรานเซเวียฟรานซ์ถือกรรมสิทธิ์โดยแอร์ฟรานซ์ 95.51% และทรานเซเวียของเนเธอร์แลนด์ 4.49% ซึ่งทั้งสองสายการบินก็เป็นส่วนหนึ่งของแอร์ฟรานซ์–เคแอลเอ็ม ทรานเซเวียฟรานซ์ดำเนินงานโดยอิสระจากทรานเซเวีย โดยทั้งสองสายการบินมีรูปแบบธุรกิจ เว็บไซต์ และภาพลักษณ์ที่เหมือนกัน

**ผลประกอบการ**
ผลการดำเนินงานของการดำเนินงานของทรานเซเวีย (ทั้งทรานเซเวียเนเธอร์แลนด์และทรานเซเวียฟรานซ์) มีรายงานอยู่ในบัญชีประจำปีที่เผยแพร่ของบริษัทแม่ แอร์ฟรานซ์–เคแอลเอ็ม

**รูปแบบธุรกิจ**
ทรานเซเวียฟรานซ์ดำเนินการในฐานะสายการบินราคาประหยัด และใช้เครื่องบินเพียงประเภทเดียว (โบอิง 737) พร้อมห้องโดยสารเพียงชั้นเดียว สายการบินให้บริการอาหารและเครื่องดื่มแบบซื้อบนเครื่อง

**สำนักงานใหญ่**
ทรานเซเวียฟรานซ์มีสำนักงานใหญ่ตั้งอยู่ที่ท่าอากาศยานปารีส–ออร์ลีในปาเรย์-วีเยย-โปสต์

**จุดหมายปลายทาง**
ในช่วงฤดูร้อนปี 2022 ทรานเซเวียฟรานซ์จะทำการบินไปยังจุดหมายปลายทาง 100 แห่งจากปารีส-ออร์ลี และถือเป็นสายการบินราคาประหยัดแห่งแรกที่ให้บริการออกจากปารีส

**ฝูงบิน**
ไฟล์:Airbus A320Neo Transavia.jpg|thumb|แอร์บัส เอ320นีโอของทรานเซเวียฟรานซ์
ไฟล์:Transavia France - F-HTVM 2.jpg|thumb|โบอิง 737-800 ของทรานเซเวียฟรานซ์
ณ เดือนมกราคม ค.ศ. 2025 ทรานเซเวียฟรานซ์มีเครื่องบินประจำการในฝูงบินดังนี้:
ทรานเซเวียฟรานซ์มีอายุฝูงบินเฉลี่ย 10.1 ปี

**รางวัล**
เมื่อวันที่ 24 มิถุนายน ค.ศ. 2024 ทรานเซเวียได้รับอันดับรองชนะเลิศในการลงคะแนนเสียงในประเภท สายการบินราคาประหยัดที่ดีที่สุดในยุโรป ประจำปี 2024 โดยสกายแทร็กซ์

**ดูเพิ่ม**
 ทรานเซเวีย- ทรานเซเวียเดนมาร์ก

**อ้างอิง**

**แหล่งข้อมูลอื่น**
หมวดหมู่:สายการบินต้นทุนต่ำ
หมวดหมู่:สายการบินสัญชาติฝรั่งเศส
หมวดหมู่:สายการบินที่ก่อตั้งในปี พ.ศ. 2549
หมวดหมู่:บริษัทฝรั่งเศสที่ก่อตั้งในปี พ.ศ. 2549